Den tidligere AaB’er har måtte kigge på fra sidelinjen siden november, men nu er han på vej tilbage.

Den tidligere AaB’er Henrik Dalsgaard har måtte kigge på fra sidelinjen i engelske Brentford siden november, hvor han blev skadet i en kamp mod Birmingham. Nu er han tilbage, og søndag fik han sine første 90 minutter i flere måneder, da han spillede for Brentford B, som slog Readings U23 hold med 9-1 på Jersey Road. Den danske højre back håber, at han kan spille sig til en plads i den danske VM-trup. Derfor er det vigtigt at komme tilbage på banen. Henrik Dalsgaard, som spillede 7 sæsoner i AaB, vil spille sig hurtigt tilbage i førsteholdstruppen i Brentford. - Det håber jeg helt sikkert. Kampen var et vigtigt skridt for mig. Det var godt at spille 90 minutter. Jeg var ikke sikker på, om jeg kunne klare en hel kamp, men det føltes godt, siger Henrik Dalsgaard til Brentfords hjemmeside. Brentford er placeret som nummer 9 I den næstbedste engelske liga, The Championship.